Pohjolatalo

Pohjolatalo on Kouvolan keskustassa sijaitseva liike- ja toimistorakennus. Rakennus valmistui vuonna 1977, ja sen on suunnitellut arkkitehtitoimisto Castrén-Jauhiainen-Nuuttila. Pohjola-talossa on 12 kerrosta, ja kerrosalaa talossa on runsaat 25 000 neliötä. Rakennuksen omistaa OP Vakuutus Oy.

Kouvolan maamerkkinä toimiva rakennus remontoitiin vuosina 2017–2019. Tällöin rakennuksen ilmanvaihto, lämmitys ja koko energiajärjestelmä uusittiin. Rakennuksen pysäköintihallin katolle asennettiin vuonna 2019 lähes 800 aurinkopaneelia, jotka tuottavat energiaa noin 170 000 kilowattituntia vuodessa. Niiden tuottama energiamäärä vastaa 30 kotitalouden vuotuista sähkön käyttöä.

Lähteet 

Kouvolan rakennukset ja rakennelmat
Liikerakennukset
Toimistorakennukset